पूरी तरह से भारत में निर्मित इस सस्ते और हल्के रिवॉल्वर को मंगलवार को लॉच किया गया। इस सस्ती रिवाल्वर की कीमत .32 बोर वाली ‘निर्भीक’ से एक तिहाई कम है। ‘निर्भीक’ की कीमत एक लाख 22 हजार रुपए है जबकि ‘निडर’ की कीमत मात्र 35 हजार है।यह भी कहा जा रहा है कि ‘निडर’ भारत में बनी अब तक की सबसे हलकी और सस्ती रिवॉल्वर है। यह एक राउंड में आठ फायर कर सकती है। जबकि ‘निर्भीक’ की क्षमता मात्र छह गोलियों की है। ‘निडर’ को आसानी से पर्स, हैंडबैग या पेंट और जैकेट के पॉकेट में रखा जा सकता है। फैक्ट्री के अधिकारी ने बताया कि हल्की और सस्ती रिवाल्वर होने की वजह से इसकी मांग तेजी से बढ़ेगी। आसानी से इस रिवाल्वर को आप रख सकते हैं।